**Kedves Családok!**

Egy újabb örömhírt szeretnénk megosztani veletek! A NOE csatlakozott a **Via Families** szervezethez, ami egy nemzetközi sport-, nyelvi- és kulturális csereprogram családok és diákok között világszerte.

Az ELFAC-nak köszönhetően (Európai Nagycsaládosok Szövetsége) az európai nagycsaládos szervezetek, így a NOE tagok is **fél áron** csatlakozhatnak a Via Famielies közösségéhez. A **kedvezményes félárú** regisztráció 23,5 euró egy hónapra. Ezen kívül a családoknak semmi mást nem kell fizetni a szállásért. Sőt! Bár csereprogramnak hívják, nem feltétel, hogy aki külföldre szeretne menni, annak kötelező fogadni is. Beállítható, hogy küldeni, fogadni vagy mindkettőt szeretné egy regisztrált tag.

Az ELFAC többi szervezete már tagja a Via Familes csapatának, így Olaszországba, Franciaországba, Spanyolországba, Németországba, de még a tengeren túlra is lehet menni.

A Via Families kapcsolatban van sportklubokkal is, így a nyelvtanulás és kulturális csereprogram mellett a sportágak szerint is választhatunk családot.

A program további előnye, hogy mindenki maga választhatja meg, hogy mikor, hova és kihez szeretne utazni, utazási irodák és közvetítők nélkül.

További információk angolul emailben (info@viafamilies.com) a honlapon ([WWW.ViaFamilies.com](https://www.viafamilies.com/es/)), facebookon ([Via-Families](https://www.facebook.com/Via-Families-173828799635433/%22%20%5Ct%20%22_blank)) vagy twitteren ([@ViaFamilies](https://twitter.com/search?q=via%20families&src=typd)).

Magyarul Molnár Éva (molnar.eva@noe.hu) titkársági dolgozónál lehet érdeklődni.

